### Beslutning

Margrethe Friis, Ulrike Paulsen, Mark Christensen, Preben Christensen og Gustav Nielsen kunne tiltræde indstillingen i overensstemmelse med Magistratens anbefaling.

 Dan Bertelsen tog forbehold særligt med henblik på udfordringerne i forhold til beboerparkering.

 Frede Carlsen var forhindret i at deltage i udvalgets behandling af sagen.

En ny Mobilitetsplan for [adresse] skal understøtte byens vækst og medvirke til, at [adresse] udvikler sig ud fra Byrådets overordnede visioner, så byen også i fremtiden vil være attraktiv for beboere, erhverv og besøgende.

### Resumé

Mobilitetsplanen for [adresse] skal erstatte den nuværende Trafikplan fra 2005. Mobilitetsplanen bygger videre på strukturer og mål fra trafikplanen, men har samtidig fokus på at opfylde mål fra Planstrategi 2015 om klog vækst, bedre bymiljø og et mangfoldigt byliv.

 Mobilitetsplanen sikrer koordinering og sammenhæng mellem en række selvstændige planer på infrastruktur- og mobilitetsområdet.

 Mobilitetsplanen er grundlaget for en samlet prioritering af, hvordan færdselsarealerne udnyttes i [adresse]. En prioritering, der skal sikre, at vi kan færdes flere på de tilgængelige færdselsarealer.

 Der vil stadig være god tilgængelighed til [adresse] i bil, men der er fortsat behov for at fjerne gennemkørende biltrafik med henblik på at skabe plads til en forventet stigning i biltrafik med ærinde i [adresse]. Fokus i store dele af [adresse] er på bedre byliv, der blandt andet skabes ved omprofilering af gaderum. Derfor prioriteres færdselsarealerne først og fremmest til aktive transportformer – cykel og gang – samt kollektive transportformer, fordi de optager mindre areal end den individuelle biltrafik.

 Der er fokus på, at der i højere grad skal være parkering i større P-anlæg, frem for på gadeniveau. Samtidig indføres øget beboerparkering og betaling på en større del af de offentlige pladser inden for [adresse]. Dette skal på samme tid skabe bedre parkeringsforhold for beboerne, reducere den parkeringssøgende biltrafik og skabe bedre plads til andre funktioner i gaderne, som for eksempel mere grønt, klimatilpasning, cykelparkering eller rekreative faciliteter. Især boligområder fredeliggøres, så gaderne i højere grad indbyder til ophold og ikke kun til transport.

 Der sikres bedre muligheder for at skifte mellem forskellige transportformer, ligesom der skal arbejdes med varedistribution, så både antallet af tunge køretøjer i [adresse] samt støj og forurening kan reduceres.

 I offentlighedsfasen samarbejdes med fællesråd, lokale beboergrupper og erhvervsforeninger om at afholde en række lokale borger- og interessentmøder samt lokale forsøg med alternativ indretning af gaderum.

### Indstilling

Det indstilles:

 At 1) Forslag til Mobilitetsplan for [adresse] fremlægges til offentlig høring i en periode af mindst 8 uger (vedlagt som bilag 1).

 At 2) Teknik og Miljø i offentlighedsfasen gennemfører en række aktiviteter, som beskrevet under strategi for borgerinddragelse.

### Sagens forløb

11-05-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 15-05-2017 Magistraten
Fremsendes til [adresse] med bemærkning, at Magistraten i mødet den 15. maj 2017 anbefaler, at byrådet tiltræder Magistratsafdelingen for Teknik og Miljøs indstilling af 25. april 2017.

 Ziggy Lauritsen og Stine Thygesen deltog ikke i sagens behandling.
 07-06-2017 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 8. juni 2017.
 19-06-2017 Teknisk Udvalg
Margrethe Friis, Ulrike Paulsen, Mark Christensen, Preben Christensen og Gustav Nielsen kunne tiltræde indstillingen i overensstemmelse med Magistratens anbefaling.

 Dan Bertelsen tog forbehold særligt med henblik på udfordringerne i forhold til beboerparkering.

 Frede Carlsen var forhindret i at deltage i udvalgets behandling af sagen.
 21-06-2017 [adresse]
Beslutning ikke frigivet